nochdem i mini kollegin Steffi am flughafa in San Jose abgholt han simmer fein go asiatisch essa (amol oepis anderes als immer nu ries und bohna....) und denn frueah go schlofa. am noegschta morga ischs denn scho witer uf Puerto Viejo ganga, wo miar no fuer 2 naecht blieba sind. da lebensstil isch recht karibisch doet und mit dem ganza reggae wo ma an jedem ecka  ghoert lauft ma automatisch so langsam wia dia iheimischa rastafaris ;-) anstatt wia d'latinos in mittelamerika immer bi ihrna am strossarand im schatta parkiarta autos mit musik umahaengen machens d'rastafaris zlicha, eifach in ihrna boot am strand anstatt im auto ;-) miar sind ins dia glicha cabañas wia i scho amol gsi bin und dasmol isch zum glueck kei grossi spinna meh uma gsi. doet hani naemlich a dicki, schwarzi, grossi spinna als treus huustiarli ka, jeda tag hani sie gseh. eimol isch sie sogar unterem  kuessi vueragsprunga, das muassi denn gar nit ha, uuuahhhh... do sind halt alli viecher 5 mol groesser als bi ues...  am zischtig simmer denn mim bus durch viel banana-plantaga zur grenza zu Panama gfahra, dia isch ganz in dr noechi vo Puerto Viejo. und denn uf Bocas del Toro, a inselgruppa ganz in dr noechi vom feschtland und nu 32 km vor costaricanischa grenza entfernt. doet haemer as paar taeg verbrocht, leider haemer as bitz pech mim wetter ka... aber go schnorchla bini, isch laessig gsi, und viel  delfin haemer gseh!